Løpet har blitt kritisert opp gjennom årene. Blant annet sier franske Mouvement Critique du Sport at løpet er «en støtende demonstrasjon av vestlig luksus som fornærmer det fattige afrikanske kontinentet». 1. februar 1988 skrev Newsweek i en artikkel at kritikk, blant annet fra miljøvernere, dominerte omtalen av løpet mer enn det sportslige innholdet. Kritikere hevdet blant annet at sponsormidlene utgjorde like store summer som utviklingshjelpen til landene løpet gikk gjennom, blant annet Mauritania.